*Tjeklisten* har til formål at guide dig gennem din første samtale med skolen, så du er godt forberedt på deres spørgsmål og får spurgt ind til vigtig information, som skal ligge til grund for konkrete aftaler og de næste skridt i samarbejdet.

### **Fremgangsmåde**

Brug nedenstående skabelon.

1. Start med spørgsmålene i **kasse 1** med fokus på:

* Vær så konkret som mulig
* Fremhæv de positive kvaliteter i samarbejdet med frivilligcenteret og foreningslivet

1. Nu er du klar til at ringe til skolen. Gå videre til spørgsmålene i **kasse 2** med fokus på:

* Vær åben for at det kan tage tid at få fat i skolen, eller at det kræver flere møder for at få skolen med
* Tal åbent om bekymringer/udfordringer og inviter til at søge løsninger

1. Efter samtalen er det en god idé at opsummere, hvad I har lavet af konkrete aftale, og hvad der skal følges op på med afsæt i spørgsmålene i **kasse 3.**

***Det gode argument***

*Frivilligt arbejde er en oplagt indgangsvinkel til at udvikle de unges syn på sig selv og deres evner. Samtidig imødekommer det STU-bekendtgørelsens krav om udvikling via praktisk læring og praktikker, fordi det frivillige arbejde giver den unge praktisk erfaring i løsningen af konkrete opgaver samt mulighed for personlig og social udvikling gennem deltagelse i et frivilligt fællesskab.*

|  |  |
| --- | --- |
| Inden du ringer til skolen | |
| **Hvem skal du ringe til?**  *(Det er vigtigt at have ledelsens opbakning, så du kan starte med at ringe til skolelederen eller en anden fra ledelsen. Alternativt til frivilligkoordinatoren, hvis de har det på skolen)* |  |
| **Hvad vil du gerne samarbejde med skolen om?**  *(Fx blive klogere på de unges interesser og erfaringer med frivilligt arbejde eller du har måske allerede en eller flere foreninger i tankerne, som gerne vil samarbejde med en STU om frivillighed?)* |  |
| **Hvordan kan du/frivilligcentret bidrage til skolens arbejde med frivilligpraktik?**  *(Fx brobygning og netværk til foreninger og andre fællesskaber, oplæg om frivilligt arbejde og deltage i møder om udvikling/opbygning af samarbejde med foreninger)* |  |

|  |  |
| --- | --- |
| Dialog med skolen | |
| **Hvorfor giver det mening, at STU og foreningsliv samarbejder?**  *(Læg fx vægt på, at de unges får praktisk erfaring samt mulighed for personlig og social udvikling. Det frivillige arbejde kan derfor være et supplement til erhvervspraktikken. Derudover bidrage til en mere aktiv fritid)* |  |
| **Hvad fortæller skolen om sig selv?**  *(Spørg fx nysgerrigt ind til skolens arbejde, formål og værdier samt erfaringer med frivilligt arbejde som en del af unges undervisning, fx i udvalgte fag som samfundsfag eller som emne til en temauge)* |  |
| **Efterspørger de unge aktiviteter i deres fritid?**  *(Spørg fx nysgerrigt ind til de unges interesser og kompetencer, som kan komme i spil i det frivillige arbejde)* |  |
| **Hvilke bekymringer har skolen ift. de unge/samarbejdet?**  *(Spørg fx åbent ind til skolens umiddelbare tanker, bekymring og ønsker)* |  |
| **Hvilke løsninger ser skolen ift. de unge/samarbejdet?**  *(Del fx tanker om, hvordan man kan samarbejde om at understøtte den unge)* |  |

|  |  |
| --- | --- |
| Opfølgning/ aftaler | |
| **Hvad har I aftalt at samarbejde om?**  (*Få fx gerne skolen til at sige, hvad der motiverer skolen til at gå ind i et samarbejde*) |  |
| **Hvem er kontaktpersonen på skolen?** |  |
| **Hvad er næste skridt?** |  |
| **Hvad skal være på plads, inden vi snakker igen, og hvornår?** |  |